  Туспуктэм: Руслан Нуриахметов Майя Бывальцева Вуись шутэтскон нуналъёсы, 10-11 толсуре, Удмуртиын куазь туж лымыё но тӧло луоз, шунытгес кариськоз. Со сярысь улосвыл Гидрометцентрлэн прессс-лужбаез ивортӥз. Элькунлэн бадӟым люкетаз кема дыр ӵоже лымыялоз, куд-ог интыын трос ӝоктоз, вордӥськонэ кот лымы усьыны быгатоз. Нырысь-валысь чакланъёсъя, куинь нуналскын толэзьем эсэплэн 50-90 процентэз лымы усёз. Сюресъёс вылын лымы вӧлдэт, пельтэмъёс улозы. Лымыян дыръя котыр урод адӟиськоз. Вуоно уе -13, нуназе -11 градусозь кезыьыт возиськоз. Арнянуналэ, 11-тӥ толсуре, уйин -6…-11, нуназе -3…-8 градус луоз. Вордӥськонэ, 12-тӥ толсруе, уйин но нуназе термометръёс -2…-7 градус возьматозы. Нырысь-валысь чакланъёсъя, 13-тӥ толсуре потон уе лымыялоз на, нуназе пумен ӧжытгес луоз. Тодэ вайытом, сюресъёсты возись ёзэсъёс вылӥ дасьлыке выжтэмын.  Тегъёс: Удмуртия куазь лымы  